বৰ্তমান ৩০০ মিলিলিটাৰ আৰু ৫০০ মিলিলিটাৰ বটলত ভৰাই বাপুকণে কলাখাৰ বিক্ৰী কৰে। বাপুকনৰ সফলতা বৰ্তমান বিভিন্ন বৈদ্যুতিন আৰু ছপা মাধ্যমে প্ৰচাৰ কৰি ৰাজ্যখনৰ নিবনুৱা যুৱক-যুৱতীসকলক এই কামটোলৈ আকৰ্ষণ কৰাৰ চেষ্টা চলাইছে। বিভিন্ন সভা-সমিতিলৈ বাপুকণক আমন্ত্ৰন কৰি সন্মান যচাৰ লগতে তেওঁৰ লগত মত বিনিময়ৰ ব্যৱস্থা কৰিছে। ছজন স্থায়ী কৰ্মচাৰীৰ লগতে বাপুকণৰ সমগ্ৰ পৰিয়ালটো এই কামটোৰ লগত জড়িত। মাহেকত দেশৰ বিভিন্ন প্ৰান্তৰ লগতে বিদেশৰ বছা বছা চহৰলৈ বিপণন প্ৰতিষ্ঠানৰ জৰিয়তে বাপুকণৰ কলাখাৰ উপলব্ধ হয়। বাপুকণৰ সফলতাই বৃহত্তৰ অঞ্চলটোত এক নতুন সম্ভাৱনাৰ উন্মেষ ঘটোৱাৰ লগতে শিক্ষিত নিবনুৱাসকলৰ বাবে আশাৰ বাট মুকলি কৰিছে। বাপুকণ বৰ্মণ (৮৬৩৮১০২৮০৬/৯৮৫৪৫৫৫৫২৬) নি: সন্দেহে আজিৰ পটভুমিত এটা জীয়া আদৰ্শ। কলাখাৰক আন্ত: ৰাষ্ট্ৰীয় প্ৰেক্ষাপটলৈ লৈ যোৱা বাপুকণে প্ৰমাণ কৰি দিছে যে কিছু উদ্ভাৱনী চিন্তা আৰু একাগ্ৰতাৰ সমাহাৰেৰে আমাৰ ৰাজ্যখনত নিয়োগ সম্ভাৱনীয়তা প্ৰশস্ত কৰাটো তেনেই সম্ভৱ। আপুনিও বাপুকণৰ লগত বাৰ্তালাপ কৰিব পাৰে বা তেওঁক আমন্ত্ৰণ কৰি গুণিতক পাম পদ্ধতি সম্পৰ্কে ৰাজহুৱা মত বিনিময়ৰ ব্যৱস্থা কৰিব পাৰে। আপোনাক সহযোগিতা আগবঢ়াবলৈ বাপুকণ সদা প্ৰস্তুত। লেখক: ড° ধ্ৰুৱজ্যোতি শৰ্মা (দৈনিক অসম)